Návrh 

Komuniké

	Vláda SR na svojom zasadnutí dňa ……… prerokovala a schválila “Návrh na predloženie pasportizácie majetku štátu ako podkladu pre rozhodovanie o ďalšom postupe privatizácie”, ktorý predložil podpredseda vlády SR, minister hospodárstva a pre správu a privatizáciu národného majetku ako iniciatívny materiál.

Cieľom tohto návrhu bolo dosiahnuť opätovné prehodnotenie existencie a ponechania v štátnej forme vlastníctva štátnych podnikov a štátnych rozpočtových a príspevkových organizácií v zakladateľskej a zriaďovateľskej pôsobnosti rezortných ministerstiev a ďalších štátnych orgánov a vyhľadanie majetku štátu, ktorý by ešte bol vhodný na privatizáciu, na základe spracovania a predloženia pasportizácie majetku štátu.